CELEX: 32013R0255
Language: fi
Date: 2013-03-20 00:00:00
Title: Komission asetus (EU) N:o 255/2013, annettu 20 päivänä maaliskuuta 2013 , jätteiden siirrosta annetun Euroopan parlamentin ja neuvoston asetuksen (EY) N:o 1013/2006 muuttamisesta liitteiden IC, VII ja VIII mukauttamiseksi tieteen ja tekniikan kehitykseen  ETA:n kannalta merkityksellinen teksti

21.3.2013   
            
            
               FI
            
            
               Euroopan unionin virallinen lehti
            
            
               L 79/19
            
         KOMISSION ASETUS (EU) N:o 255/2013,
   annettu 20 päivänä maaliskuuta 2013,
   jätteiden siirrosta annetun Euroopan parlamentin ja neuvoston asetuksen (EY) N:o 1013/2006 muuttamisesta liitteiden IC, VII ja VIII mukauttamiseksi tieteen ja tekniikan kehitykseen
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon jätteiden siirrosta 14 päivänä kesäkuuta 2006 annetun Euroopan parlamentin ja neuvoston asetuksen (EY) N:o 1013/2006 (1) ja erityisesti sen 58 artiklan 1 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1013/2006 määritellään, missä tapauksissa mainitun asetuksen liitteessä IIIA tai IIIB lueteltujen jätteiden siirtoon sovelletaan kirjallisen ennakkoilmoituksen ja -hyväksynnän menettelyä. Ilmoituksen toimittaminen edellyttää mainitun asetuksen liitteiden IA ja IB mukaisten ilmoitus- ja siirtoasiakirjojen täyttämistä. Asetuksen (EY) N:o 1013/2006 liitteessä IIIA, IIIB tai IVA luetellut jätteet voidaan tunnistaa liitteessä IA tai IB olevan kentän 14 kohdassa vi (”Muu koodi (mikä)”). Mainitun asetuksen liitettä IC, jossa esitetään ilmoitus- ja siirtoasiakirjojen täyttämistä koskevat yksityiskohtaiset ohjeet, on muutettava sen selventämiseksi, miten kyseiset jätteet olisi ilmoitettava liitteessä IA tai IB.
            
         
               (2)
            
            
               Asetuksessa (EY) N:o 1013/2006 määritellään myös, missä tapauksissa mainitun asetuksen liitteissä IIIA ja IIIB lueteltujen jätteiden mukana on oltava mainitun asetuksen liitteen VII mukainen asiakirja, kun kyseiset jätteet on tarkoitettu siirrettäviksi. Koska liitteessä VII olevassa kentässä 10 ei ole mahdollista tunnistaa liitteissä IIIA ja IIIB lueteltuja jätteitä, tällaisia jätteitä ei voida tunnistaa asianmukaisesti liitteessä VII. Jotta voitaisiin ottaa huomioon liitteissä IIIA ja IIIB luetellut jätteet, on tarpeen laajentaa liitteessä VII olevassa kentässä 10 esitettyä vaihtoehtovalikoimaa.
            
         
               (3)
            
            
               Vaarallisten jätteiden maan rajan ylittävien siirtojen ja käsittelyn valvontaa koskevan Baselin yleissopimuksen osapuolten kymmenennessä konferenssissa, joka pidettiin 17.–21. lokakuuta 2011, hyväksyttiin teknisiä ohjeita ja ohjeasiakirjoja ympäristöä suojelevasta jätehuollosta. Näiden teknisten ohjeiden ja ohjeasiakirjojen hyväksymisen vuoksi asetuksen (EY) N:o 1013/2006 liitettä VIII on ajantasaistettava vastaavasti.
            
         
               (4)
            
            
               Sen vuoksi asetusta (EY) N:o 1013/2006 olisi muutettava.
            
         
               (5)
            
            
               Tässä asetuksessa säädetyt toimenpiteet ovat jätteistä ja tiettyjen direktiivien kumoamisesta 19 päivänä marraskuuta 2008 annetun Euroopan parlamentin ja neuvoston direktiivin 2008/98/EY (2) 39 artiklalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1013/2006 seuraavasti:
   
               (1)
            
            
               Muutetaan liite IC tämän asetuksen liitteen I mukaisesti.
            
         
               (2)
            
            
               Korvataan liite VII tämän asetuksen liitteessä II olevalla tekstillä.
            
         
               (3)
            
            
               Korvataan liite VIII tämän asetuksen liitteessä III olevalla tekstillä.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä maaliskuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 190, 12.7.2006, s. 1.
   
      (2)  EUVL L 312, 22.11.2008, s. 3.
   
      LIITE I
      Muutetaan asetuksen (EY) N:o 1013/2006 liite IC seuraavasti:
      
                  a)
               
               
                  Poistetaan 25 kohdan c alakohdan toinen virke.
               
            
                  b)
               
               
                  Poistetaan 25 kohdan d alakohdan toinen virke.
               
            
                  c)
               
               
                  Lisätään 25 kohdan e alakohtaan seuraavat virkkeet:
                  ”Näitä koodeja on tämän asetuksen liitteessä IIIA, IIIB tai IVA. Tällöin liitteen numero olisi mainittava ennen koodeja. Olisi käytettävä liitteessä IIIA ilmoitettua koodia / ilmoitettuja koodeja (asianmukaisessa järjestyksessä). Tietyt Baselin yleissopimuksen mukaiset nimikkeet, kuten B1100, B3010 ja B3020, on varattu pelkästään tietyille jätevirroille, kuten liitteessä IIIA mainitaan.”.
               
            
   
      LIITE II
      
         
            ”LIITE VII
            
               TIEDOT, JOTKA ON LIITETTÄVÄ 3 ARTIKLAN 2 JA 4 KOHDASSA TARKOITETTUJEN JÄTTEIDEN SIIRTOIHIN
            
            
               
         
      
   
   
      LIITE III
      
         
            ”LIITE VIII
            
               YMPÄRISTÖN KANNALTA HYVÄKSYTTÄVÄÄ JÄTEHUOLTOA KOSKEVAT OHJEET (ARTIKLA 49)
            
            
                        I
                     
                     
                        Baselin yleissopimuksen nojalla hyväksytyt ohjeet ja ohjeasiakirjat:
                        
                                    1.
                                 
                                 
                                    Tekniset ohjeet biologisten, lääketieteellisten ja terveydenhuollosta syntyvien jätteiden ympäristön kannalta hyväksyttävästä jätehuollosta (Y1, Y3). (1)
                                    
                                 
                              
                                    2.
                                 
                                 
                                    Tekniset ohjeet lyijyakkujen ympäristön kannalta hyväksyttävästä jätehuollosta (1)
                                    
                                 
                              
                                    3.
                                 
                                 
                                    Tekniset ohjeet laivojen ympäristön kannalta hyväksyttävästä täydellisestä tai osittaisesta romuttamisesta (1)
                                    
                                 
                              
                                    4.
                                 
                                 
                                    Tekniset ohjeet metallien ja metalliyhdisteiden ympäristön kannalta hyväksyttävästä kierrätyksestä tai talteenotosta (R4) (2)
                                    
                                 
                              
                                    5.
                                 
                                 
                                    Ajantasaistetut yleiset tekniset ohjeet pysyvistä orgaanisista yhdisteistä muodostuvien, niitä sisältävien tai niiden saastuttamien jätteiden ympäristön kannalta hyväksyttävästä jätehuollosta (3)
                                    
                                 
                              
                                    6.
                                 
                                 
                                    Ajantasaistetut tekniset ohjeet polyklooratuista bifenyyleistä (PCB), polyklooratuista terfyleeneistä (PCT) ja polybromibifenyyleistä (PBB) muodostuvien, niitä sisältävien tai niiden saastuttamien jätteiden ympäristön kannalta hyväksyttävästä jätehuollosta (3)
                                    
                                 
                              
                                    7.
                                 
                                 
                                    Tekniset ohjeet aldriini-, klordaani-, dieldriini-, endriini-, heptakloori-, heksaklooribentseeni- (HCB), mirex- tai toksafeenitorjunta-aineista tai teollisuuskemikaalina käytettävästä HCB:stä muodostuvien, niitä sisältävien tai niiden saastuttamien jätteiden ympäristön kannalta hyväksyttävästä jätehuollosta (3)
                                    
                                 
                              
                                    8.
                                 
                                 
                                    Tekniset ohjeet 1,1,1-trikloori-2,2-bis(4-kloorifenyyli)etaanista (DDT) muodostuvien, niitä sisältävien tai niiden saastuttamien jätteiden ympäristön kannalta hyväksyttävästä jätehuollosta (3)
                                    
                                 
                              
                                    9.
                                 
                                 
                                    Tekniset ohjeet tahattomasti syntyneitä polykloorattuja dibentso-para-dioksiineja (PCDD), polykloorattuja dibentsofuraaneja (PCDF), heksaklooribentseeniä (HCB) tai polykloorattuja bifenyyleitä sisältävien tai niiden saastuttamien jätteiden ympäristön kannalta hyväksyttävästä jätehuollosta (3)
                                    
                                 
                              
                                    10.
                                 
                                 
                                    Tekniset ohjeet käytettyjen renkaiden ja romurenkaiden ympäristön kannalta hyväksyttävästä jätehuollosta (4)
                                    
                                 
                              
                                    11.
                                 
                                 
                                    Tekniset ohjeet alkuainemuodossa olevasta elohopeasta muodostuvien ja elohopeaa sisältävien tai sen saastuttamien jätteiden ympäristön kannalta hyväksyttävästä jätehuollosta (4)
                                    
                                 
                              
                                    12.
                                 
                                 
                                    Tekniset ohjeet vaarallisten jätteiden ympäristön kannalta hyväksyttävästä rinnakkaiskäsittelystä sementtiuuneissa (4)
                                    
                                 
                              
                                    13.
                                 
                                 
                                    Ohjeasiakirja käytettyjen ja käytöstä poistettavien matkapuhelinten ympäristön kannalta hyväksyttävästä jätehuollosta (4)
                                    
                                 
                              
                                    14.
                                 
                                 
                                    Ohjeasiakirja käytettyjen ja käytöstä poistettavien tietojenkäsittelylaitteiden ympäristön kannalta hyväksyttävästä jätehuollosta, jaksot 1, 2 4 ja 5 (4)
                                    
                                 
                              
                  
                        II
                     
                     
                        OECD:n vahvistamat ohjeet:
                        Tiettyjen jätevirtojen ympäristön kannalta hyväksyttävää jätehuoltoa koskevat tekniset ohjeet:
                        Käytetyt henkilökohtaiset tietokoneet ja tietokoneromu (5)
                        
                     
                  
                        III
                     
                     
                        Kansainvälisen merenkulkujärjestön (IMO) hyväksymät ohjeet:
                        Alusten kierrätystä koskevat ohjeet (6)
                        
                     
                  
                        IV
                     
                     
                        Kansainvälisen työjärjestön (ILO) hyväksymät ohjeet:
                        Turvallisuus ja terveys laivojen romutuksen yhteydessä: Aasian maita ja Turkkia koskevat ohjeet (7)”
                     
                  
      
      
         (1)  Hyväksytty vaarallisten jätteiden maan rajan ylittävien siirtojen ja käsittelyn valvontaa koskevan Baselin yleissopimuksen osapuolten konferenssin kuudennessa kokouksessa 9.–13. joulukuuta 2002.
      
         (2)  Hyväksytty vaarallisten jätteiden maan rajan ylittävien siirtojen ja käsittelyn valvontaa koskevan Baselin yleissopimuksen osapuolten konferenssin seitsemännessä kokouksessa 25.–29. lokakuuta 2004.
      
         (3)  Hyväksytty vaarallisten jätteiden maan rajan ylittävien siirtojen ja käsittelyn valvontaa koskevan Baselin yleissopimuksen osapuolten konferenssin kahdeksannessa kokouksessa 27. marraskuuta – 1. joulukuuta 2006.
      
         (4)  Hyväksytty vaarallisten jätteiden maan rajan ylittävien siirtojen ja käsittelyn valvontaa koskevan Baselin yleissopimuksen osapuolten konferenssin kymmenennessä kokouksessa 17.–21. lokakuuta 2011.
      
         (5)  Hyväksytty OECD:n ympäristöpoliittisen komitean toimesta helmikuussa 2003 (asiak. ENV/EPOC/WGWPR(2001)3/FINAL).
      
         (6)  IMOn yleiskokouksen 23. sääntömääräisessä istunnossaan 24. marraskuuta – 5. joulukuuta 2003 antama päätöslauselma A.962.
      
         (7)  Hyväksytty julkaistavaksi ILO:n hallintoneuvoston 289. kokouksessa, 11.–26.3.2004.